Brand by Nestle-fabriek in PotchefstroomDie Nestle-fabriek in Potchefstroom ŉ Brand het Vrydag by die Nestle Cremora-fabriek in Potchefstroom, Noordwes, uitgebreek. “Die brand het in die fabriek se elektriese beheerkamer uitgebreek,” het Motshidisi Mokwena, woordvoerder vir Nestle, gesê. “Geen beserings is aangemeld nie en alle werknemers is ontruim.” Die omvang van die skade kan eers bepaal word nadat die ondersoek afgehandel is. Die skoonmaakoperasie sal Saterdag hervat. -SAPA